Flavius Hypatius

Flavius Hypatius (nescimus, quando natus quandove mortuus sit) vir publicus Romanus saeculi quarti fuit.

 Familia 
Pater eius Flavius Eusebius consul anni 347 erat, frater Flavius Eusebius, soror Eusebia, uxor Constantii II imperatoris. Humili loco Thessalonicae natus pater per gradus miliares celeriter ad summos magistratus ascensit. Sorore favente fratres mox cursum honorum adierunt.

 Cursus honorum 
Anno 359 una cum fratre consul factus estAmmianus Marcellinus, Res gestae, XVIII 1,1. Anno 363 forsitan Vicarius urbis Romae eratCodex Theodosianus, III 5,8. Anno 371 Valente regnante fratres Antiochiae accusati sunt, quod purpuram petivissent. Quamvis innocentes "exilio et pecuniariis adflicti" sunt, sed ante annum 378 revocati sunt et pecunia eis reddita estAmmianus Marcellinus XXIX 2, 9-11. Anno 377/378 praefectus urbi Romae fuit. Tum Antiochiam venit, ubi Libanius orator panegyricum eius habuitLibanius, or. 1, 179-181. Tum Constantinopolis erat et deinde anno 382/383 praefectus praetorio Italiam et Illyricum sub imperatore Gratiano administrabatCodex Theodosianus XI 16,13.

 Mores 
Hypatius verisimile Christianus fuit, quod Gregorius Nazianzenus epistulam ad eum deditGregorius Nazianzenus, Ep. 96. Ammianus Marcellinus, qui religioni Romanae favebat, tamen eum et fratrem "egregium illud par consulum" nominavitAmmianus Marcellinus, XXIX 2,9.

 Notae 

Categoria:Senatores
Categoria:Vicarii urbis Romae
Categoria:Praefecti urbi Romae antiqui
Categoria:Praefecti Praetorio